Document ID: /roh_data/filtered/fineweb-2-filterrobots_roh.jsonl.gz/9030

Sozialamt
Uffizi dal servetsch social
Ufficio del servizio sociale
MigraziunLoëstrasse 327001 Cuiratel +41 81 257 26 54fax +41 81 257 21 <email-pii>
Las requirentas ed ils requirents d'asil inoltreschan lur dumonda al cunfin u en in center d'accoglientscha e da procedura dal secretariat da stadi per migraziun (SEM). Il SEM tracta e decida davart la dumonda d'asil.
Il SEM attribuescha las requirentas ed ils requirents d'asil als chantuns. La decisiun d'attribuziun po vegnir contestada mo, sch'ella violescha il princip da l'unitad da la famiglia. Al chantun Grischun vegnan attribuids 2,7 pertschient da tut las requirentas e dals requirents d'asil en Svizra.
Persunas ch'entran en Svizra e che inoltreschan ina dumonda d'asil.
Per las requirentas ed ils requirents d'asil è cumpetent l'uffizi da migraziun e da dretg civil dal chantun Grischun (UMDC).
Persunas, da las qualas è vegnida refusada la dumonda d'asil. La spedida è insupportabla, inadmissibla u nunpussaivla. Per exempel pervia d'ina guerra en il stadi d'origin.
Il UMDC è responsabel per l'assistenza e per la collocaziun da persunas admessas provisoricamain che sa trategnan dapi main che 7 onns en Svizra.
Las vischnancas da domicil èn responsablas per persunas admessas provisoricamain che sa trategnan dapi passa 7 onns en Svizra. Ils servetschs socials regiunals surpiglian l'assistenza.
Persunas ch'èn exponidas a dischavantatgs serius u che han ina tema motivada da vegnir exponidas a tals dischavantatgs en lur patria u en quel pajais, nua ch'ellas han vivì sco ultim, pervia da lur razza, pervia da lur religiun, pervia da lur naziunalitad, pervia da lur appartegnientscha ad ina tscherta gruppa sociala u pervia da lur opiniuns politicas.
Las vischnancas da domicil èn cumpetentas per las fugitivas ed ils fugitivs. Ils servetschs socials regiunals surpiglian l'assistenza. L'uffizi dal servetsch social (USo) als sustegna a tschertgar l'emprima abitaziun.
Persunas che adempleschan il status da fugitiv. Ellas na survegnan però betg asil. Per quai datti dus motivs pussaivels:
Las vischnancas da domicil èn cumpetentas per las fugitivas ed ils fugitivs admess provisoricamain. Ils servetschs socials regiunals surpiglian l'assistenza. Il USo als sustegna a tschertgar l'emprima abitaziun.
Il post spezialisà per l'integraziun dal UMDC sustegna las fugitivas ed ils fugitivs admess provisoricamain a s'integrar.
Purschidas da cussegliaziun e da sustegn chattais Vus qua: